cyanic-selkie/wikianc huggingface dataset:
Borgbodan linnavuori
Tutkimuksia
Vanhin säilynyt maininta linnavuoresta on Boëtius Mureniukselta vuonna 1657. Tekstissä esitetään käsitys, että linnan ja Borgbon niityn välissä ylläpidettiin aitaa. ”Anikvitetsransaknigar”-julkaisussa kirjoitettiin vuonna 1674, että ”I Prästegårdz Engen, hvilken kalls Borge Eng, ähr een stoor myckenheet aff Stenar Yppå ett högt berg, lijkasom ther skulle hafva byggias een Skantz, haar och lijaksom 2 Porttar i Sunnan och i Västan före; Stenarne liggia ther kringlagda”. Linna kuului 1600-luvulla seurakunnan pappilaan.
Taru Sodorin kadonneesta aarteesta
Taru Sodorin kadonneesta aarteesta on suoraan videolle julkaistu brittiläinen animaatioelokuva vuodelta 2015, joka perustuu televisiosarjaan Tuomas Veturi. Elokuvan tietokoneanimaation on tehnyt Arc productions.
Norman Kerry
thumb|Norman Kerry vuonna [[1929.]]
Norman Kerry (16. kesäkuuta 1894 – 12. tammikuuta 1956) oli yhdysvaltalainen näyttelijä, jonka elokuvaura kesti yli kahdenkymmenenviiden vuoden ajan alkaen mykkäelokuvien aikakaudelta ensimmäisen maailmansodan aikana.
Elämäkerta
Arnold Kaiser -nimisenä syntynyt Kerry syntyi Rochesterissa, New Yorkissa saksalaisten vanhempien lapseksi, ja hän vaihtoi nimensä saksalaiseen "Norman Kerryyn" ensimmäisen maailmansodan puhjetessa.
Vuonna 1916 hän ystävystyi Rudolph Valentinon, silloiseen jonkinlaista kuuluisuutta saavuttaneen näyttämötanssijan kanssa New Yorkissa. Hänen sanotaan esitelleen Valentinon tanssija Bonnie Glassille, josta tuli Valentinon partneri; Valentino puolestaan rohkaisi Kerryä tekemään itsestään tunnetun nimen elokuvien saralla. (Myöhemmin Kerry auttoi Valentinoa taloudellisesti heidän kohdatessaan uudelleen Kaliforniassa.) Kerry esiintyi elokuvissa ensimmäisen kerran vuonna 1916 Allan Dwanin ohjaamassa komediassa Aito amerikkalaista, jossa päätähtenä esiintyi Douglas Fairbanks. Hän nousi päätähden rooliin seuraavana vuonna Marshall Neilanin ohjaamassa elokuvassa A Little Princess, jossa hänen vastanäyttelijänään oli Mary Pickford. Vuonna 1918 Kerryn menestystä A Little Princess seurasi William Desmond Taylorin ohjaama Up the Road with Sallie, jossa hänen vastanäyttelijänään oli Constance Talmadge.
Kerryn ura kukoisti mykän elokuvan aikakaudella 1910-luvun jälkipuoliskon ajan ja 1920-luvun aikana hänestä tuli nopeasti naispuolisen ihailijakunnan keskuudessa suosittu matineaidoli. Musta tukka sileänä ja kiiltävänä ja siistittyine viiksineen hänet valittiin usein näyttelemään sankarillisia rivakoita hurjapäitä tai eksoottisia naistenviettelijöitä. Vuonna 1923 Kerry oli hyvin arvossa pidetty elokuvien pääroolien esittäjä sekä elokuvateattereiden lippuluukkujen vetonaula. Tänä vuonna hän esiintyi päätähtenä kahdessa suurta suosiota herättäneessä elokuvassa: valtaisassa myyntimenestyksessä nimeltä Notre Damen kellonsoittaja vastanäyttelijöinään Lon Chaney, Sr. ja Patsy Ruth Miller sekä kiistellyssä elokuvassa nimeltä Elämän valhe vastanäyttelijänään aloitteleva Mary Philbin. Elämän valheeseen Kerryn valitsi itävaltalainen elokuvaohjaaja Erich von Stroheim näyttelemään Stroheimin alter egoa "kreivi Franz Maximilian von Hoheneggia", mutta studiovastaava Irving Thalberg erotti von Stroheimin kuvauksen aikana ja korvasi hänet ohjaaja Rupert Julianilla. Vaikka elokuva oli aikoinaan kiistanalainen, sitä pidetään nykyään klassikkona.
Kerry näytteli Lon Chaneyn ja Mary Philbinin kanssa uudelleen vuoden 1925 kauhuelokuvaklassikossa Suuren oopperan kummitus, jossa näytteli myös Philbinin mielitietty Vicomte Raoul de Chagny. Elokuva oli valtaisa taloudellinen menestys sekä kriitikoiden suosiossa ja vakiinnutti hänen asemansa pääroolien näyttelijänä 1920-luvun jälkipuoliskon aikana. Vielä samana vuonna Kerry esiintyi päätähtenä elokuvassa Gorillan kasvatti vastanäyttelijänään Patsy Ruth Miller, vaikka elokuva ei päässyt lähellekään Suuren oopperan kummituksen saamaa suosiota. Vuonna 1927 Kerry esiintyi valkokankaalla jälleen Lon Chaney, Sr.:n kanssa Tod Browningin ohjaamassa kauhuelokuvassa Kädetön Alfonso Joan Crawfordin kanssa. Kerry valittiin näyttelemään sirkuksen voimamiestä huolimatta hänen todellisesta lihasmassan puuttumisestaan. Seuraavan vuosikymmenen aikana hänen vastanäyttelijöinään oli usein sellaisia tunnettuja näyttelijättäriä kuin Anna Q. Nilsson, Marion Davies, Bebe Daniels, Mildred Harris, ZaSu Pitts, Joan Crawford, Lillian Gish ja Claire Windsor.
Äänielokuvien aikakauden alussa hän ja Mary Philbin liittivät äänitettyjä kohtauksia Suuren oopperan kummitus -elokuvan vuoden 1930 uusintajulkaisuun. Säilyneessä ääniraidassa molempien näyttelijöiden tyyli on jäykkää ja kömpelöä, ja he puhuvat liioittelevaan tyyliin. Tämä jäi Philbinin ainoaksi äänielokuvaksi, ja se merkitsi myös Kerryn uran laskun alkua. Hänet valittiin esiintymään vuoden 1931 elokuvaan Bachelor Apartment, vastanäyttelijänään mykkäelokuvanäyttelijä Mae Murray. Julkaisuhetkellä elokuva kohtasi voimakasta kritiikkiä ja sekä Murrayn että Kerryn urat joutuivat äänielokuvien nopeasti heikentämään uuteen vaiheeseen. Tämän jälkeen Kerry esiintyi ainoastaan kolmessa elokuvassa ennen vetäytymistään eläkkeelle.
Myöhemmin elämässään Kerry liittyi Ranskan muukalaislegioonaan, josta hän palasi Yhdysvaltoihin vain Ranskan ollessa Natsi-Saksan joukkojen miehittämä.
Norman Kerry kuoli kotonaan Los Angelesissa, Kaliforniassa 61 vuoden iässä vuonna 1956. Hänet haudattiin Holy Crossin hautausmaalle, Culver Cityyn, Los Angelesin piirikuntaan, Kaliforniaan.
Norman Kerryllä on tähti Hollywood Walk of Famella osoitteessa 6724 Hollywood Blvd.
Borgdalsbergin linnavuori
Borgdalsbergin linnavuori on Ahvenanmaalla Saltvikin Näsissä Toböle träskin rannassa sijaitseva linnavuori.
Linnavuori
Linnavuori sijaitsee kalliomäellä, jota kutsutaan nimellä Borgdalsberget. Kalliomäki työntyy hieman ulos Toböle träskin rannasta muodostaen jyrkkärantaisen niemen, joka kohoaa noin 40 metriä järven vedenpintaa ja noin 20 metriä ympäristöään korkeammalle. Mäen pohjois- ja itäpuolella järvi ja rinteet toimivat linnoittautuneiden eduksi. Lisäksi luoteis-, pohjois-, itä- ja kaakkoispuolilla mäen lakea kiertää jyrkänne. Matts Dreijerin piirroksen mukaan mäen lounaisrinne on ollut suojaton ja sinne on rakennettu suojavarustukset, joiden jäänteinä ovat vaikuttavat kivivallit. Kivivalleja on rakennettu paikoin 2–4 sisäkkäin varmistaen vankan puolustuksen. Myös mäen alarinteissä on viidessä kohtaa suojavarustuksien jäänteitä kaikissa eri ilmansuunnissa. Suurimmat kivivallit ovat nykyäänkin korkeudeltaan kaksimetrisiä. Linnan sisäänkäynti sijaitsee luonaiskulmassa, josta on löydetty kolme ulkolinnaa suojaamassa porttia. linnapiha on hehtaarin kokoinen.
Savikat
Savikat (Chenopodium s.l.) on kasvisuku revonhäntäkasvien, aiemman luokituksen mukaan savikkakasvien (Chenopodiaceae) heimossa. Siihen kuuluu noin 130 lajia.
Uuden 2010-luvulla julkaistun systematiikan mukaan savikat on hajotettu useisiin pienempiin sukuihin: murosavikat (Blitum), liuskasavikat (Chenopodiastrum), rikkasavikat (Chenopodium s.str.), hentosavikat (Lipandra), mehisavikat (Oxybasis) ja koristesavikat (Teloxys). Lisäksi jotkin aiemmista suvun lajeista sijoitetaan nyt tuoksusavikoiden (Dysphania) sukuun.
Useimmat savikat ovat yksivuotisia ruohoja, joiden lehdet ovat kierteisesti. Monet savikkalajit ovat ulkomuodoltaan hyvin muuntelevia. Savikat saattaa sekoittaa maltsoihin (Atriplex). Savikat ovat erotettavissa maltsoista kaksineuvoisuutensa (maltsat ovat yksineuvoisia) ja maltsoille tyypillisten hedelmän suojuslehtien puuttumisen perusteella.
Savikkalajeista monet, kuten jauhosavikka (Chenopodium album), ovat rikkakasveja. Suvussa on myös useita hyötykasveja kuten ravintokasvit hyvänheikinsavikka (Chenopodium bonus-henricus), marjasavikka (Chenopodium foliosum) ja kvinoa (Chenopodium quinoa).
Harald Andersin
Harald Andersin (7. maaliskuuta 1883 Viipuri – 10. maaliskuuta 1936 Helsinki) oli suomalainen arkkitehti. Andersin opiskeli Dresdenin teknillisessä korkeakoulussa vuosina 1904–1905. Arkkitehdin tutkinnon hän suoritti Suomessa Polyteknillisessä opistossa vuonna 1907. Polyteknillinen opisto muuttui yliopistotasoiseksi Teknilliseksi Korkeakouluksi seuraavana vuonna. Tutkinnon suoritettuaan hän siirtyi arkkitehdiksi Yleisten rakennusten ylihallitukseen.
Vuosina 1909–1917 Andersin toimi Oulun lääninarkkitehtina ja tuolloin hän suunnitteli tärkeimmät rakennuksensa kuten Puistolan asuinkerrostalon Oulun keskustassa. Vuonna 1917 Andersin siirtyi takaisin Yleisten rakennusten ylihallituksen palvelukseen. Andersin erosi virastaan vuonna 1919. Hän toimi tämän jälkeen lähinnä teollisuuden arkkitehtina Oulussa, Kemissä ja Jyväskylässä, kunnes siirtyi asemakaavaopin opettajaksi Teknilliseen korkeakouluun vuosiksi 1925–1936.
Andersinin suunnittelemia rakennuksia
Lisäksi Harald Andersin suunnitteli Riihimäen ensimmäisen asemakaavan vuonna 1916, Uudenkaupungin asemakaavan 1920 - 1922 sekä Porin yleiskaavan 1920-luvun lopulla.
Vaarojen planeetta
Vaarojen planeetta (engl. Battle Beyond the Stars) on Jimmy T. Murakamin ohjaama yhdysvaltalainen avaruusoopperaelokuva vuodelta 1980. Se on science fiction -versio Akira Kurosawan elokuvasta Seitsemän samuraita (1954).
Vaarojen planeetan on tuottanut Roger Corman ja sen erikoistehosteet on suunnitellut James Cameron. Pääosissa ovat Richard Thomas, George Peppard, Robert Vaughn, John Saxon, Sybil Danning ja Darlanne Fluegel. Robert Vaughn näytteli kaksikymmentä vuotta aiemmin myös Seitsemän samurain lännenversiossa 7 rohkeata miestä (1960).
Juoni
Malmori-planeetan paha sotapäällikkö Sador (John Saxon) uhkaa tuhota pienen ja rauhallisen Akir-planeetan. Pieni pasifistinen maatalousyhdyskunta ei kykene itse puolustautumaan. Niinpä Nuori Shad (Richard Thomas) lähetetään avaruuteen etsimään apua. Hän onnistuu värväämään kirjavan palkkasoturijoukon torjumaan Sadorin tulevan hyökkäyksen. Avaruuden palkkasoturit tekevät työn akiralaisten puolesta ja uhraavat siinä tehtävässä itsensä. Äänensä Nell-aluksen tietokoneelle antoi näyttelijätär Lynn Carlin.
Lilli Loiri-Seppä
Lilli Loiri (ent. Loiri-Seppä) on suomalainen kirjailija, laulujen sanoittaja ja mainonnan suunnittelija.
Scilly
Scilly, tunnettu myös nimellä Manuae, on atolli, joka kuuluu Ranskan Polynesian Seurasaariin. Atolli on vain alle metrin korkeudella merenpinnasta olevien saarien muodostama ympyrä, joiden yhteispinta-ala on 4 km².
Atollin laguunissa on lukuisia harvinaisia eliölajeja, ja se on ollut suojeltuna vuodesta 1992. Muun muassa monien saarien rannat ovat liemikilpikonnien munimisalueita ja atollissa on arviolta 3-4 miljoonaa osteria.
Lilli Loiri-Seppä
Loiri on sanoittanut useita lauluja, joita ovat levyttäneet muun muassa Samuli Edelmann, Elias Kaskinen, Johanna Kurkela, Laura Närhi, Ressu Redford ja Virve Rosti.
Angel Clare
Angel Clare on Art Garfunkelin sooloalbumi, joka julkaistiin vuonna 1973.
Scilly
Scillyn ensimmäinen eurooppalainen kävijä oli Samuel Wallis vuonna 1767. Tuolloin atollille perustettiin kylä, jonka jäännökset ovat yhä nähtävissä pääsaaren pohjoisosissa. 1855 saarelle haaksirikkoutui Julia Ann -niminen laiva, jonka miehistö ja matkustajat elivät atollilla kaksi kuukautta. Tuona aikana he muun muassa rakensivat veneen, jolla kävivät Raiateassa. Ei ole olemassa todisteita, että saaret olisivat olleet pysyvästi asuttuja ennen Julie Annin haaksirikkoa. Vuodesta 1952 lähtien saarella on vieraillut säännöllisesti koprakauppiaita ja raiatealaisia kalastajia.
Atollille ei ole säännöllistä laiva- eikä lentoyhteyttä. Atollilla oli kuitenkin 1920-luvulla kookospalmuplantaasi, joka on nyttemmin hylätty. Parhaimmillaan plantaasi tuotti yli 70 tonnia kopraa vuosittain.
Angel Clare
Lähteet
LP-levy S 69021 (CBS, 1973)
Dökött
Dökött on ruotsalainen "metsämetalliyhtye" Taalainmaalta. Yhtye tuli tunnetuksi 1990-luvun lopulla kun sen jäsenet Hjalle och Heavy olivat Ruotsin TV4:n viihdeohjelmassa På rymmen. Dökött on julkaissut kaksi levyä, Dökött (1998) ja Amazing grejs (2000).
Yhtye kieltää olevansa rasistinen, vaikka esimerkiksiksi laulussa "Far och flyg" ollutta kehotusta puolalaisia marjanpoimijoita palaamaan kotiin, on saatettu tulkita rasistiseksi.
Yhtyeen jäsenet ovat Heavy, Pecka ja Ryttarn.
Ahti Oksanen
Ahti Oksanen (s. 10. maaliskuuta 1993 Kirkkonummi) on suomalainen jääkiekkoilija, joka pelaa Ruotsin SHL-liigan IK Oskarshamnissa. Isokokoinen Oksanen on pelipaikaltaan vasen laitahyökkääjä, mutta hän pelasi aiemmin myös puolustajana, kunnes Oksanen siirrettiin noin yliopistovuosiensa puolivälissä laitahyökkääjäksi.
Juniorivuodet
Oksanen on Espoon Jääklubin kasvatti. Hän siirtyi juniorina sittemmin Kiekko-Espooseen, jossa Oksanen sijoittui kaudella 2008–2009 tehoilla 14+18=32 C-nuorten II-divisioonan puolustajien pistepörssissä toiseksi edellään vain Kiekko-Vantaan Ilkka Hakkarainen. Kaudeksi 2010–2011 hän siirtyi Espoo Bluesin junioreihin. Oksanen kuului seuran B-nuorten kapteenistoon ja voitti kauden päätteeksi B-nuorten Suomenmestaruuden. Hän sai vastuuta myös Bluesin A-nuorissa, mutta Oksasen kausi päättyi kuitenkin jo joulukuun 2010 alussa hänen kätensä mentyä poikki. Oksasen oikeus voittaa A-nuorten SM-hopeaa jäi vain yhden runkosarjaottelun päähän.
Yliopistovuodet ja AHL-sopimus Hartford Wolf Packiin
Vuodet 2012–2016 Oksanen kävi Bostonin yliopistoa. Toisella kaudellaan eli Sophomore -vuotenaan 2013–2014 hän oli joukkueensa tehokkain puolustaja, toiseksi paras pistemies ja jakoi BU:n sisäisen syöttöpörssin voiton Robert Baillargeonin kanssa tehoilla 7+17=24. Kaudelle 2014–2015 joukkueen päävalmentaja David Quinn siirsi Oksasen puolustajasta laitahyökkääjän tontille. Hän pelasi kautensa samassa ketjussa seuraavana kesänä NHL:ään toisena varatun Jack Eichelin kanssa. Oksasen pelipaikkavaihdos näkyi varsin maalimäärässä ja hän oli 25 osumallaan koko Hockey Eastin toiseksi paras maalintekijä tutkaparinsa Eichelin jälkeen. Oksanen sivusi myös suomalaisten NCAA:n yhden kauden maaliennätystä, johon oli aiemmin yltäneet Marko Tuomainen kaudella 1992–1993 ja Antti Laaksonen kaudella 1995–1996. Oksanen teki kauden aikana kaikkiaan 38 tehopistettä, joilla hän jakoi Hockey Eastin pistepörssin kahdeksannen sijan Providencen Nick Saracinon ja joukkuetoverinsa Matt Grzelcykin kanssa. Oksanen voitti kauden päätteeksi divisioonan mestaruuden ja runkosarjan mestaruuden. Hänet valittiin NCAA:n lopputurnauksen tähdistökentälliseen.
Kesällä 2015 NHL-varaamaton Oksanen osallistui New York Rangersin kehitysleirille. Viimeisellä yliopistokaudellaan 2015–2016 hän oli BU:n toiseksi paras pistemies Danny O’Reganin jälkeen tehoilla 15+21=36. Kesäkuussa 2016 Oksanen teki vapaana agenttina vuoden mittaisen sopimuksen AHL-joukkue Hartford Wolf Packin kanssa. Hän osallistui samana syksynä New York Rangersin harjoitusleirille. Oksanen aloitti kauden 2016–2017 ECHL-joukkue Greenville Swamp Rabbitsin vahvuudessa, jossa hän pelasi lopulta suurimman osan kaudestaan ja oli joukkueen kolmanneksi paras pistemies tehoilla 21+31=52. Pudotuspeleissä Oksanen voitti joukkueen sisäisen tehotilaston lukemalla +5. Hän pelasi kauden aikana 15 AHL-ottelua Wolf Packissa tehopistein 2+2=4.
Paluu Suomeen ja siirtyminen SaiPaan
Kaudeksi 2017–2018 Oksanen palasi Suomeen ja siirtyi 1+1-vuotisella SM-liigasopimuksella Saimaan Pallon riveihin. Hän teki liigadebyyttinsä runkosarjan avauskierroksella 8. syyskuuta 2017 KooKoota vastaan. Oksanen merkittiin heti SaiPan ykkösketjun oikeaan laitaan Ville Kohon ja Roy Radken viereen. Hän sai ottelussa jääaikaa 18.09 minuuttia. Oksanen keräsi myös joukkueensa 1–7-tappioon päättyneessä ottelussa teholukeman –2. Hän avasi maalitilinsä SM-liigassa kymmenennessä ottelussaan heti kahdella osumalla 30. syyskuuta 2017 Tapparaa vastaan. Oksanen sai myös kakkossyöttöpisteen Topi Nättisen tekemään SaiPan 3–2-voittomaaliin siirretyn rangaistuksen aikana. Kari Weckström valitsi hänet ottelun Alumnien tähtien ykköstähdeksi. Kaikkiaan Oksanen ensimmäinen kausi SM-liigassa toi 57 runkosarjaottelussa tehot 15+11=26 ja yhdeksässä playoff-ottelussa tehot 3+5=8. Hän oli runkosarjassa SaiPan paras maalintekijä.
Kevään 2018 pudotuspeleissä Oksanen oli SaiPan paras pistemies ja syöttäjä. Hän jakoi myös joukkueen sisäisen maalipörssin voiton Topi Nättisen kanssa sekä voitti sisäisen tehotilaston lukemalla +5. Oksanen ratkaisi SaiPalle puolivälieräpaikan tehtyään pudotuspelien ensimmäisen kierroksen kolmannessa ottelussa 17. maaliskuuta 2018 Pelicansia vastaan joukkueen 3–2-voittomaalin ensimmäissä jatkoerässä ajassa 62.17. Hän teki tätä ennen myös joukkueen 2–2-tasoitusmaalin vain 1.38 minuuttia ennen varsinaisen peliajan päättymistä, kun SaiPa haki tasoitusta ilman maalivahtia. Oksasen osuma hyväksyttiin videotarkistuksen jälkeen. Jussi Pekkala valitsi hänet ottelun Alumnien tähtien ykköstähdeksi. Helmikuussa 2018 seura käytti Oksasen sopimuksessa olleen option ja teki vuoden mittaisen jatkosopimuksen hänen kanssaan.
Oksanen oli kaudella 2018–2019 SaiPan toiseksi paras maalintekijä ja kolmanneksi paras pistemies tehoilla 15+16=31. Pudotuspelien ensimmäisellä kierroksella hän onnistui jälleen voittomaalin teossa, kun Oksanen tasoitti ottelusarjan Tampereen Ilvestä vastaan 1–1:een 17. maaliskuuta 2019 pelatussa sarjan toisessa tehtyään SaiPan 3–2-voittomaalin ensimmäisessä jatkoerässä ylivoimalla ajassa 76.15. Hänen osumansa hyväksyttiin videotarkistuksen päätteeksi. Jussi Pekkala valitsi Oksasen ottelun Alumnien tähtien ykköstähdeksi. Ilves kuitenkin vei koko ottelusarjan voitoin 2–1.
KHL-kausi Jokereissa ja siirtyminen KooKoohon
Kaudeksi 2019–2020 Oksanen siirtyi vuoden mittaisella sopimuksella KHL-joukkue Jokereihin. Hän teki siellä 50 runkosarjaottelussa tehot 7+8=15 ja viidessä playoff-ottelussa yhden syöttöpisteen.
Kaudeksi 2020–2021 Oksanen palasi SM-liigaan ja siirtyi kaksivuotisella sopimuksella KooKoohon. Hänet nimettiin joukkueen varakapteeniksi. Oksanen nousi SM-liigan elittiin ja teki liigan yhden kauden piste-ennätyksensä tehoilla 22+26=48, joilla hän oli KooKoon paras pistemies ja maalintekijä. Oksanen jakoi koko SM-liigan pistepörssin neljännen sijan Lukon Robin Pressin kanssa.
Kaudeksi 2022–2023 Oksanen siirtyi kaksivuotisella sopimuksella Ruotsin SHL-liigan IK Oskarshamniin.
Maajoukkueura
Oksanen on pelannut Suomen A-maajoukkueessa kuusi ottelua tehopistein 1+3=4. Hän teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenassa alle 20-vuotiaiden maajoukkuepelaajista koottua Venäjää vastaan. Oksanen merkittiin Suomen kolmosketjun vasempaan laitaan Hannes Björnisen ja Kasper Björkqvistin viereen. Ensimmäisen A-maajoukkuemaalinsa hän teki Beijer Hockey Gamesin 9. helmikuuta 2023 Zürichissä pelatussa avausottelussa Sveitsiä vastaan, kun Oksanen onnistui ainoana pelaajana maalinteossa voittomaalikilpailussa. Hänen osumansa ratkaisi Suomelle 5–6-voiton. Oksanen sai ottelussa myös syöttöpisteen Arttu Ruotsalaisen tekemään maaliin.
Oksanen on pelannut myös kolme nuorten ja kolme poikien maaottelua.
Pelityyli
Oksasen aiemman seuran, SM-liigajoukkue Saimaan Pallon urheilutoimenjohtaja Antti Tuomenoksan mukaan Oksanen pelaa kurinalaisesti molempiin suuntiin sekä tuo myös hyökkäyssuuntaan kokoa ja käsiä ennen kaikkea ylivoimapeliin. Oksanen itse on maininnut suurimmiksi vahvuuksikseen laukauksen ja maalintekotaidot.
Aamupalvelus
Aamupalvelus on ortodoksisessa ja katolisessa kirkossa kirkollisen vuorokauden neljäs palvelus, joka nimensä mukaisesti toimitetaan useimmiten aamulla.
Rivivahvuus
thumb|300px|right|Suomalaisia varusmiehiä antamassa [[sotilasvalaansa.]] Rivivahvuus on Suomen puolustusvoimissa se määrä sotilaita, joka voidaan kirjavahvuudesta käskeä kulloinkin palvelukseen. Rivivahvuus saadaan, kun kirjavahvuudesta vähennetään komennuksilla olevat, sairaalassa olevat, palvelusvapailla, kuten viikonloppuvapaalla tai lomilla olevat sekä palveluksesta osittain tai kokonaan vapautetut:
Sydäntutkimuksen suurpalkinto
Sydäntutkimuksen suurpalkinto on Sydäntutkimussäätiön jakama tunnustus, joka jaetaan suomalaiselle aktiivivaiheessa olevalle tutkijalle, jonka työ nauttii laajaa kansallista ja kansainvälistä arvostusta. Palkinto on suuruudeltaan 20 000 euroa. Vuosina 2003–2005 se oli arvoltaan 17 000 euroa.
Molok (yritys)
Molok Oy on suomalainen jätteiden syväkeräyssäiliöitä valmistava ja markkinoiva yritys. Molokin kehittämässä syväkeräysjärjestelmässä yli puolet jäteastiasta on maan alla. Molok on rekisteröity tavaramerkki.
1991-2009
Veikko Salli perusti Molok Oy:n vuonna 1991. Salli toimi 1980-luvulla hotellibisneksessä. Katsellessaan hotellinsa takapihan rumia jätesäiliöitä hän pohti ääneen, mitä niille voisi tehdä. Sallin vaimo hermostui pohdintoihin ja tokaisi, että kaivakaa ne vaikka maahan. Tokaisusta syntyi Molokin tuoteidea. Yrityksen nimessä on viittaus "Molokin kitaan".
Vuonna 1993 Molok Oy keskittyi tuotekehitykseen ja markkinointiin ja sen tuotteiden valmistukseen osallistui yli kymmenen suomalaista alihankkijaa. Yhtiöllä oli itsenäisistä edustajista koostuva myyntiverkosto Suomessa, Ruotsissa, Norjassa, Saksassa, Sveitsissä, Unkarissa, Portugalissa, Australiassa ja USA:ssa. Se toimitti satoja syväkeräyssäiliöitä esimerkiksi Unkariin Balatonin järvialueelle useiden miljoonien markkojen edestä.
Vuonna 1994 liikevaihto oli 12 miljonaa markkaa, josta viennin osuus oli 37 prosenttia.
Vuonna 1995 yrityksellä oli asiakkaita muun muassa Belgiassa, Saksassa, Sveitsissä, Itävallassa ja Pohjoismaissa ja se oli aloittamassa myyntiä Espanjassa. Molok alkoi valmistaa Etelä-Euroopan tilauksiin tarvittavia suuria osia Ranskan Saint-Malossa. Suomen ja Keski-Euroopan markkinoiden Molok-säiliöt tehtiin Suomessa. Talven aikana esimerkiksi Pariisin puistoalueille ja Portugalin Algarven huvivenesatamaan asennettiin useita kymmeniä Molok-säiliöitä. Suomessa tuotteita oli esimerkiksi Inarin, Lavian ja Lopen kunnissa. Vuoden 1995 loppuun mennessä Molok-syväkeräyssäiliöitä oli myyty yli 4 000 kappaletta.
Vuonna 1997 liikevaihto oli 20 miljoonaa markkaa ja viennin osuus 70 prosenttia. Sen suurimpia markkinoita olivat Belgia, Portugali ja Espanja.
Vuonna 1998 Molok esitteli monilokeroisen pientalokäyttöön sopivan säiliön. 1200-litraisessa säiliössä oli kolme tai neljä osiota, ja siihen sai tarvittaessa myös erillisen biojätteen keräyssylinterin. Kussakin osastossa oli erillinen nostopussi ja kun sekajätesäiliö täyttyi, keräysyhtiölle ilmoitettiin asiasta puhelimitse. Pilottituotteet myytiin Ouluun.
Vuonna 2001 Molokin liikevaihto oli 6 miljoonaa euroa ja edelliseen vuoteen verrattuna se kasvoi noin kolmanneksen.
Vuonna 2002 Molok valmisti säiliöitään yleisjätteen, paperin, lasin, pienmetallin ja bioainesten keruuseen sekä puistokäyttöön. Se työllisti Nokialla ja Laviassa 22 henkilöä. Vuoden merkittävimpiä kauppoja oli 300 000 euron arvoinen tilaus Dubaista, jonne myytiin toistasataa säiliötä.
Vuonna 2004 Molok menetti patenttisuojan, jonka se oli saanut syväkeräysjärjestelmälle vuonna 1988. Yhtiö keskitti kaikki Suomen toimintonsa Nokialle ja siirsi säiliörunkojen valutyöt omaan tuotantoonsa. Nokialle rakennettiin 5000 neliön halli syväkeräyssäiliöiden kokoonpanoa ja tuotekehitystä varten. Myös yrityksen johto, markkinointi ja talousosasto sijaitsivat samassa toimipaikassa. Muutosvaiheen toimitusjohtajana toimi Jarmo Turtiainen.
Hannibal King
thumb|150px|right|Hannibal King Hannibal King on kuvitteellinen hahmo joka esiintyy Marvel Comics sarjakuvissa. Hän esiintyi ensimmäisen kerran 1970-luvulla Tomb of Dracula -sarjakuvassa.
King elätteli itseään yksityisetsivänä kunnes erään tapauksen yhteydessä vampyyri Deacon Frost puri ja tappoi hänet. Kun King seuraavan kerran heräsi, hän tajusi kauhukseen olevansa elävä kuollut ja lupasi itselleen ettei siirrä kiroustaan eteenpäin. Tämä lupaus pakotti Kingin hankkimaan ravinnokseen tarvitsemaansa verta murtautumalla veripankkeihin tai syömällä ruumiista ja eläimistä. King päätti myös olla käyttämättä vampyyreille ominaisia voimiaan, sillä hän uskoi antavansa joka käyttökerralla pois osan hänen jäljellä olevasta inhimillisyydestään. Uudesta tilastaan huolimatta King jatkoi etsivän hommiaan mutta pystyi liikkumaan ulkona vain öisin.
Molok (yritys)
1991-2009
Vuoteen 2005 mennessä Molok oli tuottanut 40 000 syväkeräyssäiliötä. Yhtiö työllisti 35 työntekijää ja sen päämarkkina-alueita olivat Suomi, Ruotsi, Espanja, Brasilia, Kanada ja Arabiemiirikunnat. Turtiaisen paikka toimitusjohtajana siirtyi takaisin Veikko Sallille.
Hannibal King
Metsästäessään Deacon Frostia King törmäsi Blade-nimiseen vampyyrin metsästäjään. Frost oli myös vastuussa Bladen äidin kuolemasta. Vaikka King ja Blade eivät täysin luottaneet toisiinsa, he liittoutuivat silti tuhotakseen Deacon Frostin. Täytettyään tehtävänsä molemmat miehet erosivat ikuisina ystävinä.
Molok (yritys)
1991-2009
Vuonna 2007 yhtiön tuotantolaitos ja konttoritilat sijaitsivat Nokialla, ulkomailla sillä oli kokoonpanotehtaat Kanadassa, Portugalissa, Belgiassa ja Sveitsissä.
Vuonna 2008 Molok toimitti syväkeräysastioita Pekingin kesäolympialaisiin.
Vuonna 2009 Molok voitti pitkän tuotekopiokiistan. Yhtiön entinen edustaja Ranskassa oli markkinoinut Molokin nimellä tuotekopioita ja se tuomittiin maksamaan huomattavat korvaukset. Hampurissa toimiva välimiesoikeus tunnusti Molok Oy:n aseman syväkeräysmenetelmän alkuperäisenä kehittäjänä ja Molok®-tuotenimen virallisena haltijana. Yhtiö oli toukokuussa 2009 mukana New Yorkin Designviikolla Playful New Finnish Design -tapahtumassa yhdessä Artekin, Duratin, Marimekon ja IVANAhelsingin kanssa.
2010-
Vuonna 2012 toimitusjohtajaksi nimitettiin Hannu Jokinen. Molok oli toiminut aiemmin pohjoisessa Afrikassa Tunisiassa, Algerissa ja Egyptissä, mutta vuonna 2012 se asensi ensimmäisen Molokin eteläiseen Afrikkaan, Namibiaan. Paikallisen Rent-a-Drum-yhtiön kanssa aloitettiin yhteistyö. Tämä alkoi valmistaa muovivaluja Molok-säiliöihin, joihin se yhdisti Suomesta tuomansa osat.
Vuonna 2014 Molok osti Lassila & Tikanojan syväsäiliöliiketoiminnan, jossa oli myyty vuodesta 2008 lähtien Deepline ja Cube -syväsäiliötuoteperheitä.
Kevääseen 2015 mennessä Namibiaan oli asennettu 125 Molok-säiliötä. Rent-a-Drum toimi Molokin jakelijana niin kutsutulla SADC-talousyhteistyöalueella. Lujabetoni alkoi toimittaa Molokin jäteastioihin kuitubetonisia syväkeräyssäiliöitä.
Vuoteen 2016 mennessä yhtiö oli toimittanut noin 150 000 jätesäiliötä. Yhtiön perustaja Veikko Salli oli 80-vuotias ja toimi edelleen hallituksen jäsenenä ja yhtiön neuvonantajana. Hänen tyttärensä Marja Hillis veti Kanadassa Molok-tuotteita lisenssillä valmistavaa yritystä, ja hänen poikansa Jari Salli kuului yrityksen omistajiin. Perheyhtiö tarvitsi uuden omistajan ja lisää resursseja kansainväliseen kasvuunsa. Siksi Molokista myytiin 84 prosenttia Vaaka Partnersille. Kaupan hinta oli parinkymmentä miljoonaa euroa. Kaupan yhteydessä yhtiö jaettiin kahtia. Yrityksen teollisuustilat ja varastotoiminta jätettiin vanhalle yhtiölle, jonka nimeksi tuli Salli Kiinteistöt. Salli Kiinteistöt Oy:n toimitusjohtajana toimii Jari Salli.
Vuonna 2017 Molokin liikevaihto oli lähes 20 miljoonaa eruoa.
Vuonna 2019 Molok perusti ensimmäisen tytäryhtiönsä. Molok France perustettiin Ranskaan, sillä siellä oli Euroopan suurimmat markkinat syväkeräykselle ja kasvava tarve erityisesti biojätteen keräämisessä.
Vuonna 2020 perustettiin Molok España. Marko Penttinen aloitti Molokin toimitusjohtajana elokuussa. Liikevaihdosta vientiä oli 70 prosenttia.
Vuonna 2021 Molokilla oli Nokialla 82 päätoimista ja 20 kausiluontoista työntekijää, jälleenmyyjiä sillä oli yli 40 maassa.
Iltajumalanpalvelus
thumb|250px|Katolinen vesperpalvelus right|thumb|250px|Ortodoksinen ehtoopalvelus. Iltajumalanpalvelus eli vesper, ortodokseilla ehtoopalvelus, katolisella kirkolla ja muilla läntisen perinteen kirkoilla vesper (  = "ilta"), on kristillisissä kirkossa liturgisen vuorokauden ensimmäinen palvelus, joka toimitetaan illalla periaatteessa ennen auringonlaskua.
Koska kirkollinen vuorokausi alkaa illasta (Raamatun mukaan: "Tuli ilta ja tuli aamu, näin meni ensimmäinen päivä." (1. Moos. 1:3)), luetaan ehtoopalvelus jo seuraavaan päivään kuuluvaksi.
Molok (yritys)
Organisaatio
Pitkälti perheyhtiönä toimineessa Molokissa vastuuta on jaettu pilkkomalla tuotanto soluihin. Solut toimivat itsenäisesti ja palkkaavat itse omat työntekijänsä, mikä on lisännyt tavoitteellisuutta ja työntekijöiden motivaatiota. Henkilöstöetuihin kuuluvat muun muassa koulutuspalvelut ja ilmaiset hieronnat.
Iltajumalanpalvelus
Katolinen vesper alkaa lausumalla tai laulamalla ''Deus, in adiutorium meum intende. Domine, ad adiuvandum me festina. Gloria Patri, et Filio, et Spiritui Sancto. Sicut erat in principio, et nunc et semper, et in saecula saeculorum. Amen. Alleluia (Jumala, ole armollinen, pelasta minut. Riennä avukseni, Herra.Kunnia Isälle ja Pojalle ja ja Pyhälle Hengelle, niin kuin aolissa, nyt on ja aina ).'' Vesperiin kuuluu virsi, psalmeja antifoneineen, lukukappale, responsorio, Marian kiitosvirsi antifoneineen, rukous, Isä meidän -rukous, loppuylistys ja loppusiunaus. Vesperin järjestys on periaatteessa sama kaikissa läntisen perinteen kirkoissa, kuten Suomen evankelis-luterilaisessa kirkossa.
Molok (yritys)
Tuotteet
Molok-keräysjärjestelmän malliston on kehittänyt yrityksen perustaja Veikko Salli. Vuonna 2016 pinta-astiat hallitsivat jäteastioiden markkinoita Suomessa, syväkeräyksen osuus markkinasta oli alle kolmannes. Syväkeräysmarkkinoilla Molok on selvä markkinajohtaja, sen osuus on yli 90 prosenttia. Molok valmistaa syväkeräyssäiliönsä tilauksesta. Erilaisia säiliömalleja on paljon, sillä kiinteistöillä on erilaisia tarpeita, säiliöiden on esimerkiksi sulauduttava mahdollisimman hyvin ympäristöön. 80 prosenttia myynnistä tulee neljästä perusmallista. Säiliöiden keskeisin osa runkokaivo valmistetaan rotaatiovalukoneella. Yhtiön valikoimiin kuuluu myös keräysastiat, jotka koostuvat betonisista neliön muotoisista säiliöistä.
Suuri junakisa
Suuri junakisa on suoraan videolle julkaistu brittiläinen animaatioelokuva vuodelta 2016, joka perustuu televisiosarjaan Tuomas Veturi. Elokuvan tietokoneanimaation on tehnyt Arc productions.
Molok (yritys)
Tuotteet
Jätteiden syväkeräyksen perusidea on osittain maahan upotettu jätesäiliö, jonka tilavuudet vaihtelevat 800 litrasta 5000 litraan. Maan sisässä, viileässä ja auringonvalolta suojassa jätteet säilyvät normaalia pinta-astiakeruuta pidempään ja pakkautuvat tiiviisti. Pystysuuntaisessa keräysastiassa hyödynnetään painovoimaa, jonka ansiosta uusi jäte puristaa alla olevan jätteen tiiviimpään muotoon ja keräysastiaan mahtuu 20 prosenttia enemmän jätettä.
Syväkeräyssäiliöiden etuina ovat suuri keräyskapasiteetti, pitkät tyhjennysvälit, hajuttomuus ja keräysympäristön pysyminen puhtaana Molokin etuja on myös se, että se vie vähemmän tilaa kuin perinteiset roskasäiliöt, ja näin vapautuvan tilan voi käyttää asukkaiden muihin tarpeisiin. Molokin avulla myös jäteliikenteen määrä vähenee, kun säiliön tyhjennysvälit kasvavat. Hajuttomuus saadaan aikaan maaperän lämmön avulla: Pohjolassa viileä maaperä jäähdyttää roskat, Lähi-idässä säiliöiden lämpötila saattaa noustaa jopa 60 asteeseen, minkä ansiosta jätteet kuivuvat.
Molokin asennuksessa maahan kaivetaan kuoppa, johon tulee tilava jätesäiliö. 60 prosenttia Molok-säiliöstä on upotettuna maanpinnan alapuolelle. Säiliössä olevan kestävän säkin voi nostaa jäteauton nosturilla ja tyhjentää suoraan jäteautoon. Tyhjennettäessä nostosäkki tai nostosäiliö avautuu alapäästään.
Molok on kehittänyt Korttelikeräys-toimintamallin helpottamaan jätteiden lajittelua tiheästi asutuilla pientaloalueilla. Korttelikeräyksessä lajittelupisteet sijaitsevat lähelle asukkaiden päivittäisiä kulkureittejä, jotta ne voisivat palvella samanaikaisesti useita kotitalouksia. Tämä mahdollistaa sujuvan lajittelun myös pientaloalueilla jopa kahdeksalle jätelajille. Molok on toimittanut korttelikeräyspisteitä esimerkiksi Lapualle, Ouluun, Naantalin asuntomessualueelle , Ruotsin Faluniin ja Liettuan Kaunasiin.
Molok City -roskiksen on suunnittellut Kirsi Svärd.
Iltajumalanpalvelus
Ortodoksisilla kirkoilla on kolmenlaisia ehtoopalveluksia.
Vesperin järjestys
Günther Prien
thumb|200px|Günther Prien U-47 manööveri 14. lokakuuta 1939 brittilaivaston päätukikohtaan [[Scapa Flow|Scapa Flow’hun, ja torbedohyökkäykset taistelulaiva HMS Royal Oakinia vastaan]] Günther Prien (16. tammikuuta 1908 Osterfeld, Saksi – 7. maaliskuuta 1941 Pohjois-Atlantti) oli toisen maailmansodan Saksan laivaston menestyksekkäimpiä sukellusveneenpäälliköitä, joka upotti yli 162 000 bruttorekisteritonnia, yhteensä 30 alusta.
Ennen sotaa
Prien liittyi kauppalaivastoon 1923 ja siirtyi vuonna 1931 heti merikapteenin arvon saatuaan Reichsmarineen. Koulutuskauden päätyttyä hän palveli vuoden kevyellä risteilijä Königsbergillä, ja lokakuussa 1935 hän siirtyi sukellusvene U-26:n miehistöön ja osallistui muun muassa vuonna 1938 Espanjan sisällissotaan.
Toinen maailmansota
thumb|right|350px|Günther Prienin sukellusvene [[U-47|U-47:n pienoismalli.]] Kuuluisaksi Prienin teki kuitenkin uhkarohkea tunkeutuminen 14. lokakuuta 1939 tarkasti vartioituun Yhdistyneen kuningaskunnan merivoimien päätukikohtaan Scapa Flow’hun, missä hän sukellusvene U-47 päällikkönä upotti taistelulaiva HMS Royal Oakin (alus vei mukanaan pohjaan 833 merimiestä), ammuttuaan kahdeksan torpedoa, joista vain kaksi räjähti.
Tarinan mukaan tätä retkeä pohjustettiin jo vuonna 1927, jolloin Saksan laivaston kapteeni Alfred Wehring muutti Kirkwalliin Orkneysaarille sveitsiläisenä käyttäen nimeä Albert Ortel. Hän perusti sinne pienen kellosepänliikkeen vuonna 1931. Vuosien mittaan hän keräsi tietoa Scapa Flow’sta ja toimitti sen Saksaan.
Lokakuussa 1939 hänelle selvisi, että tukikohdan sukellusveneverkkoja vaihdetaan ja että väylä on avoin viikon verran, ennen kuin uudet verkot tulevat. Hän toimitti tiedon Saksaan radiolla ja U-47 lähetettiin tehtävään.
Ennen hyökkäystä sukellusveneen kumivene haki Ortelin rannalta ja siten Prienin käytössä olivat viimeisimmät tiedot ja paikallinen opas. Hyökkäyksen jälkeen Ortel tuli aluksen mukana Kieliin.
Nämä vakoilutiedot löytyvät useasta lähteestä, mutta niiden todenperäisyyttä on vahvasti epäilty ja kyseessä lienee vain tarina.
Syyksi magneettisytytteisten torpedojen räjähtämättömyyteen epäiltiin matkan aikana esiintyneitä revontulia. Tosiasiassa Saksan laivaston käyttämät torpedot olivat tavattoman epäluotettavia, mikä kävi ilmi vuonna 1940 Saksan valloitettua Norjan. Tuolloin useat sukellusveneenpäälliköt (Prien muun muassa) ilmoittivat useista kymmenistä laukaistuista torpedoista, jotka eivät olleet räjähtäneet tai osuneet maaliin. Prienille myönnettiin ensimmäisen luokan rautaristi 17. lokakuuta ja seuraavana päivänä Adolf Hitlerin henkilökohtaisesti ojentama rautaristin ritariristi. Prienillä oli erikoinen kyky aavistaa saattueiden liikkeet ja sijainnit. Hän olikin sodan ensimmäiset puolitoista vuotta upotustilastoissa ehdoton kärkimies.
Kohtalo
Prien lähti Saint-Nazairesta kymmenennelle ja viimeiselle partiomatkalleen 20. helmikuuta 1941. Prienin veneen todennäköisesti upotti hävittäjä HMS Wolverine. Pinnan alla oli näkynyt outo, hehkuva valoilmiö. Koko 45 hengen miehistö kuoli aluksen mukana.
Armenian sosialistinen neuvostotasavalta
Armenian sosialistinen neuvostotasavalta, lyhenteeltä Armenian SNT, oli Neuvostoliiton osavaltio Kaukasiassa. Se käsitti nykyisen Armenian alueen.
Historia
Armenian SNT julistautui Armenian tasavallaksi 23. elokuuta 1990. Seuraavana vuonna Neuvostoliitto hajosi ja Armenia julistautui itsenäiseksi 23. syyskuuta.
Charley Webb
pienoiskuva|Webb vuonna 2015 Charlotte Anna "Charley" Webb (s. 26. helmikuuta 1988, Bury, Greater Manchester) on englantilainen näyttelijä, joka tunnetaan parhaiten roolistaan saippuasarjassa Emmerdale. Hän näyttelee Debbie Dingleä ja hän on aloittanut sarjassa vuonna 2002. Hän on näytellyt sarjassa lähes koko ajan, sillä hän on ollut vain lyhyillä äitiyslomilla pariin otteeseen.
The Definition of X
The Definition of X: The Pick of the Litter on kokoelma-albumi rap-artisti ja näyttelijä DMX:ltä (Earl Simmons). Albumi julkaistiin 12. kesäkuuta 2007. Albumi alkuperäinen nimi oli The Dog. Sen julkaisijana toimi Def Jam Recordings, ei Sony. The Definition of X sisältää hittejä kuten "Where The Hood At", "X Gon Give It to Ya" ja "Party Up".
Charley Webb
Ennen Debbien roolia Webb oli aikaisemmin esiintynyt Bugsy Malone -musikaalissa Manchesterissa kahdeksanvuotiaana. Hän opiskeli Philipsin korkeakoulussa Buryssa.
The Definition of X
Albumi debytoi numerolla 26 Billboard 200-listalla, myyden 35 000 kappaletta ensimmäisellä viikollaan. 11. heinäkuuta 2007 mennessä albumi oli myynyt 65 826 kappaletta Yhdysvalloissa.
Charley Webb
Webb on naimisissa Emmerdalen näyttelijäkollegansa Matthew Wolfendenin kanssa. Parilla on kolme poikaa: Buster, Bowie ja Ace. Perhe asuu Yorkshiressa.
Pörssierä
Pörssierä on joissakin pörsseissä käytössä oleva käytäntö, jossa osakkeilla voidaan käydä kauppaa vain tiettyjen osakemäärien kokoisina könttäsummina. Periaatteessa sijoittaja voi käydä kauppaa myös pörssierää pienemmillä osakemäärillä, mutta meklarien pitää tällöin käsin yhdistellä sopiva määrä osakkeita yhteen sijoittajan puolesta. Tämä tekee kaupankäynnistä pörssieriä pienemmillä määrillä hitaampaa ja hankalampaa.
Helsingin pörssissä pörssierät olivat käytössä aina 24. syyskuuta 2006 saakka, jonka jälkeen niistä luovuttiin. Helsingin pörssiä tuolloin pyörittänyt OMX perusteli päätöstä muun muassa sillä, että pörssieristä luopuminen helpottaisi erityisesti piensijoittajien mahdollisuuksia käydä kauppaa osakkeilla. Keväällä 2006 useimpien Helsingin pörssin yhtiöiden pörssierän arvo oli 1 000 ja 2 000 euron välimaastossa.
Kuva-artesaani
Kuva-artesaani on kuvallisen ilmaisun perustutkinnon tutkintonimike. Tutkinnon laajuus on 180 osaamispistettä (aiemmin 120 opintoviikkoa). Tutkinto suoritetaan kolmessa vuodessa kuvallisen ilmaisun koulutusohjelmassa. Opinnoissa erikoistutaan graafiseen suunnitteluun, kuva- ja mediataiteeseen tai valokuvaukseen.
Borgön linnavuori
Borgön linnavuori on Ahvenanmaalla Hammarlandissa Marsundin salmen suulla olevan Borgön saaressa sijaitseva linnavuori.
Linnavuori
Linnavuori sijaitsee Borgön luoteiskulmassa Gavelbergetin huipulla. Mäen lakialetta rajaa lännessä ja pohjoisessa jyrkänne, jota on hyödynnetty linnan puolustuksessa. Mäen itä- ja etelärinteet ovat loivat ja niille on rakennettu puolustusvarustukset, joiden jäännökset on merkitty näkyviin Kansalaisen karttapaikkaan. Matts Dreijerin julkaiseman piirroksen mukaan linnapiha on ollut 110 metriä pitkä ja 50–60 metriä leveä. Hän ilmoittaa pihan pinta-alaksi 3/4 hehtaaria. Puolustusvarustuksista on jäljellä kivivallit, jotka ovat enimmillään metrin korkuiset. Linnan 8 metriä leveä ”portti” on sijainnut koilliskulmauksessa, jossa sijaitsee jyrkänteestä alkava lyhyt kivivalli. Portista jatkuu yli 60 metriä pitkä suora kivivalli pohjois-eteläsuuntaisena ja se kaartuu länteen 50 metrin mittaisena. Linnan kaakkoiskulmassa sijaitsee kasa nyrkin ja pään kokoisia kiviä, joka arvellaan olleen varasto heittokiviä.
Linnasta aukeaa esteetön näkymä aukeaa Ahvennanmerelle ja Eckerön eteläpuolelle, joita on mahdollisesti tarkkailtu sieltä.
Tutkimuksia
Vuorilinna on mainittu ”Antikvitetsransakningar”-julkaisussa vuosilta 1667–1674.
Aigonnay
Aigonnay on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin itäpuolella. Kunnan pinta-ala on 14,1 neliökilometriä ja siellä on arviolta 644 asukasta (vuonna 2016).
Tasapainopilkki
Tasapainopilkki eli tasuri on pilkkimisessä käytettävä viehetyyppi. Tasapainopilkki on ulkonäöltään kuin pieni kala, joka on kiinnitetty siimaan tasapainopisteestään niin, että pilkki on lepotilassa vaakatasossa. Tavallisesti vieheen molemmissa päissä on ylöspäin osoittava yksihaarainen koukku ja suurempien tasapainopilkkien alapuolella lisäksi kolmihaarakoukku, joihin voi tarvittaessa kiinnittää syöttejä. Tasapainopilkin takapäässä on vieheen uintiliikkeen kannalta tärkeä levy tai tupsu, joka saa vieheen kallistumaan ja liikkumaan eteenpäin pienen hätääntyneen kalan tavoin, kun sitä siiman ja vavan avulla nykivin liikkein uitetaan. Tasapainopilkillä pilkittäessä käytetään tavallisesti jäykkäkärkistä vapaa tai haarukkavapaa.
Fox on the Run (Sweetin kappale)
”Fox on the Run” on brittiläisen Sweet-yhtyeen hittikappale. Se julkaistiin alun perin vuoden 1974 lopulla yhtyeen kolmannella studioalbumilla Desolation Boulevard. Seuraavan vuoden 1975 maaliskuussa julkaistiin uusi singleversio, josta muodostui yksi yhtyeen suurimmista hiteistä. Se oli samalla yhtyeen ensimmäinen single, jonka se oli itse säveltänyt ja sanoittanut. Kappale kertoo bändäreistä.
Alkuperäisessä albumiversiossa sähkökitara on johtava soitin ja kappale on tyyliltään ”raaempi” kuin singleversio. Se on myös lähes viisiminuuttisena huomattavasti singleversiota pitempi. Singleversiossa merkittävin ero on vahvasti esillä oleva syntetisaattori, jota ei albumiversiossa ole lainkaan.
”Fox on the Run” oli yhtyeen kotimaassa Isossa-Britanniassa korkeimmillaan listan sijalla 2. Yhdysvalloissa sijoitus oli 5. Lisäksi kappale oli listaykkönen ainakin Länsi-Saksassa, Belgiassa ja Australiassa.
Singlen B-puolella oli basisti Steve Priestin laulama kappale ”Miss Demeanor”, jota ei ole julkaistu millään yhtyeen studioalbumilla. Se on kuitenkin sisältynyt bonuskappaleena remasteroiduille versioille yhtyeen 1970-luvun studioalbumeista. Viimeksi vuonna 2005 se oli bonuskappale SonyBMG:n julkaisemalla Desolation Boulevard -CD:llä.
Pertti Neumann levytti kappaleen suomeksi nimellä ”Kettujen yö” vuonna 1988.
Kappaleet
A-puoli B-puoli
Vaihtoehtoiset valuutat
Vaihtoehtoisena valuuttana voidaan pitää sellaisia vaihdon välineitä ja keinoja, joita käytetään vain marginaalisesti tai ne ovat vasta idean tasolla. Vaihtoehtoinen valuutta edellyttää joskus myös vaihtoehtoista talousjärjestelmää. Vaihtoehtoinen valuutta voi olla joko täydentävä valuutta tai korvaava valuutta, riippuen siitä pyrkiikö se vain lisäämään ihmisten vaihtoehtoja vai syrjäyttämään vakiintuneita valuuttoja.
Verottajan kiinnostus vaihtoehtoisiin valuuttoihin vaihtelee merkittävyyden eli käytön volyymin mukaan. Periaatteessa yksilön tai yhteisön oman rahan liikkeellelaskua rehellisessä tarkoituksessa ei voi kieltää sen enempää, kuin ketään voi kieltää halutessaan ottamasta vastaan tai tarjoamasta vaihdossa esimerkiksi puunappia tuotteesta tai palvelusta. Valtiot tosin käytännössä monopolisoivat rahan siten, että hyväksyvät verojen maksuun käypänä maksuvälineenä vain valitsemansa valuutan. Väärentäminen on puolestaan eri asia ja aina rikos.
Talouden kriisit voimistavat tyypillisesti keskustelua vaihtoehdoista. 2000 luvun alun finanssikriisin aikana ja lähivuosina tulivat julkisuuteen mm. maailmanlaajuisesti Zeitgeist liike, Occupy liike ja Suomessa Talousdemokratia, sekä muut jäljempänä mainitut liikkeet ja ideat.
Vakiintuneet valuutat
Valtaosa maailman valtioista käyttää nykyään niin sanottua fiat- rahaa. 'Fiat' on latinaa ja tarkoittaa 'olkoon näin'. Käytännössä tämä tarkoittaa sitä, että rahan arvon takaa vain sen liikkeellelaskijan eli valtion, keskuspankin tai vastaavan tahon auktoriteetti, sekä käyttäjien keskinäinen luottamus arvoon. Vertailun vuoksi mainitaan joskus esimerkiksi kultakanta, jossa arvo määräytyy luonnollisesti sen perusteella, että kaikki arvostavat hyödykettä, johon valuutan arvo on sidottu ja jollaisena valuutan levittäjä lupautuu lunastamaan valuutan.
Best of Aarne Tenkanen – Edestä ja takaa
Best of Aarne Tenkanen – Edestä ja takaa on laulaja Aarne Tenkasen kokoelma-albumi, joka julkaistiin vuonna 2002 levymerkillä Megamania.
Giulio Sanguineti
pienoiskuva Giulio Sanguineti (s. 20. helmikuuta 1932 Lavagna) on italialainen roomalaiskatolinen piispa. Hänet vihittiin papiksi Chiavarin hiippakuntaan 29. toukokuuta 1955 ja nimitettiin Savona-Nolin hiippakunnan piispaksi 15. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.
Sanguineti sai 7. joulukuuta 1989 nimityksen La Spezia-Sarzana-Brugnaton ja 19. joulukuuta 1998 Brescian hiippakunnan piispaksi. Hän jäi eläkkeelle 19. heinäkuuta 2007.
Puolan naisten lentopallomaajoukkue
Puolan naisten lentopallomaajoukkue edustaa Puolaa naisten arvokilpailuissa ja kansainvälisissä lentopallokilpailuissa. Se on saavuttanut olympialaisissa kaksi pronssia 1960-luvulla sekä MM-kilpailuissa hopean ja kaksi pronssia 1950–1960-luvuilla. EM-kilpailuissa Puola on voittanut kultaa vuosina 2003 ja 2005 sekä saavuttanut neljästi hopeaa ja viidesti pronssia. Puola on ollut EM-kilpailujen järjestäjämaa vuonna 2009 ja yksi neljästä järjestäjämaasta vuonna 2019.
Matka mantereelle
Matka mantereelle on suoraan videolle julkaistu brittiläinen animaatioelokuva vuodelta 2017, joka perustuu televisiosarjaan Tuomas Veturi. Elokuvan tietokoneanimaation on tehnyt Jam Filled Toronto.
S/S Pohjola
S/S Pohjola on sisävesihöyrylaiva, joka liikennöi ennen S/S Tarjanteen kanssa Runoilijan tiellä eli reitillä Tampere–Ruovesi–Virrat ja takaisin. Laivan viimeinen risteilykesä oli vuosi 1975, jonka jälkeen laiva seisoi Tampereella ja sittemmin lepäsi vuosia lähes korjauskelvottomassa kunnossa Ruoveden Jäminkipohjan telakalla. Pohjola lopulta myytiin romutettavaksi lokakuussa 2017. Laivan höyrykone on nähtävänä entisöitynä Tampereen Mustalahdessa höyrylaiva Kurun koneen vieressä.
West Air Sweden
West Air Sweden on ruotsalainen Göteborgissa kotipaikkaansa pitävä rahtilentoyhtiö. Se operoi säännöllistä rahtiliikennettä FedExille, DHL:lle, TNT:lle ja UPS:lle. Lisäksi yhtiö lentää postilentoja Ruotsin postille kuutena yönä viikossa. Yhtiön kotikenttinä toimivat Lidköpingin lentoasema ja Malmö-Sturupin lentoasema.
S/S Pohjola
Tekniset tiedot
Alus ei kuulu Museoviraston perinnelaivarekisteriin, eikä se ole Suomen Höyrypursiseuran alusrekisterissä.
West Air Sweden
Historia
Yhtiö perustettiin vuonna 1955 LBF-Eda Varken -nimisenä operoimaan taksilentoja. Nimi vaihtui Abal Airiksi vuonna 1982 ja West Air Swedeniksi 1992. Rahtilentoyhtiöksi se muuttui toukokuussa 1997 lakkautettuaan säännöllisen matkustajaliikenteen Säven ja Sundsvallin välillä.
7. tammikuuta 2016 yhtiön Oslosta Tromssaan matkalla ollut CRJ200-lentokone syöksyi maahan Ruotsissa.
Laivasto
pienoiskuva|West Air Swedenin [[BAe ATP vuonna 2003.]] West Air Swedenin laivasto joulukuussa 2015:
Granö-keskus
pienoiskuva|oikea|Granö-keskus toimii [[Tartto|Tartossa Virossa Alvar Aallon suunnittelemassa Villa Tammekannissa.]] pienoiskuva|oikea
Granö-keskus on Tartossa sijaitseva Turun yliopiston ja Tarton yliopiston yhteistyökeskus. Keskus on nimetty tunnetun suomalaisen maantieteilijän ja Turun yliopiston entisen rehtorin J. G. Granön mukaan.
Granö-keskus pitää säännöllisesti Suomen Viron-instituutin ja Tarton yliopiston kanssa yhteistyössä Granö-luentoja. Luennoilla kuullaan eri tieteenalojen ja kulttuurin edustajia ajankohtaisesta oman alansa aiheesta. Granö-keskuksen tarkoituksena on edistää suomalais-virolaisen tieteen ja kulttuurin vaihtoa ja yhteistyötä.